L'objectiu d'aquesta nova línia d'ajuts és promoure la conversió en resultats de patents amb utilitat industrial a Catalunya, i mobilitzar el mercat de compravenda de tecnologia creada pels centres de recerca, les universitats i altres empreses.
La compra de patents és una via més perquè les noves tecnologies arribin al mercat.
L'Institut de Ciència de Materials de Barcelona i el Centre de Recerca en Agrigenòmica han obtingut el segell d'excel·lència Severo Ochoa en la cinquena edició d'aquestes distincions que concedeix el Ministeri d'Economia i Competitivitat (MINECO).
Alhora, s'han atorgat dues noves unitats María de Maeztu al Departament de Tecnologies de la Informació i les Comunicacions de la Universitat Pompeu Fabra (UPF) i a l'Institut de Ciència i Tecnologia Ambientals de la Universitat Autònoma de Barcelona (UAB).
El projecte diXa (Data Infrastructure for Chemical Safety) reuneix els resultats d'investigacions toxicològiques realitzades en el marc de projectes finançats per la Unió Europea (UE).
D'aquesta manera, altres científics i empreses que treballen en el desenvolupament de nous medicaments, cosmètics o en seguretat química podrien evitar l'experimentació amb animals consultant aquesta base de dades gratuïta.
El projecte de la Unió Europea NanOpinion té per objectiu conèixer l'opinió que la ciutadania europea té sobre la nanotecnologia, una tecnologia que es troba en elements ben comuns de la vida quotidiana, com ara en roba repel·lent de taques o en protectors solars, entre d'altres.
Els investigadors han vist que, en general, la gent respon de manera positiva als avenços científics portats a terme en aquest camp, però creuen que no tenen prou coneixement per parlar sobre el tema.
Un equip d'investigadors que van consultar registres arqueològics i climàtics han arribat a la conclusió que la variabilitat del clima podria ser una de les raons principals per explicar el sorgiment i la caiguda d'imperis agraris a Mèxic i al Perú.
Un experiment històric refuta el principi de «realisme local» d'Albert Einstein que diu que l'univers obeeix les lleis de la física i no la casualitat, i que no hi ha res que viatgi més ràpid que la llum.
L'experiment, en canvi, ha demostrat que dos electrons es poden comunicar entre ells a una velocitat més ràpida que la de la llum, fet que contradiria l'afirmació del físic alemany.
Catalunya ha captat 190 milions d'euros durant el primer any i mig d'existència del programa Horitzó 2020, la iniciativa més important de la història de la Unió Europea en R+D+I. D'aquesta xifra, 46 milions d'euros han anat destinats a projectes de recerca i innovació de 142 empreses, un 82 % de les quals són pimes.
El centre tecnològic Eurecat, membre de la xarxa TECNIO, està desenvolupant un bodi intel·ligent que combina diferents tipus de sensors per prevenir riscos de fatiga lumbar, una patologia que produeix incapacitat laboral a 142.000 persones a Espanya cada any.
Un estudi demostra que la dessincronització natural dels cants de les granotes arborícoles japoneses ha inspirat el desenvolupament d'algorismes computacionals, que es poden aplicar al disseny de sistemes sense fil i a l'anàlisi de xarxes socials.
Un estudi descriu una nova espècie de cocodril del cretaci que va conviure amb els últims dinosaures dels Pirineus.
Els investigadors l'han anomenat Allodaposuchus hulki, en homenatge a Hulk, el superheroi de Marvel, perquè l'espècimen descobert és un animal molt robust, amb una musculatura molt desenvolupada.
A partir d'un esquelet procedent de l'abocador de Can Mata (Hostalets de Pierola), un equip d'investigadors ha descrit a la revista Science un nou gènere i espècie, el Pliobates cataloniae.
Es calcula que les restes tenen 11,6 milions d'anys i, en termes de parentiu, tot just precedeix la divergència entre els homínids (grans antropomorfs i humans) i els hilobàtids (gibons), per la qual cosa té implicacions importants per reconstruir el darrer ancestre comú de tots dos grups.
Investigadors del Centre de Regulació Genòmica (CRG) i de la Universitat de Barcelona (UB) han descobert que el paper de l'epigenètica en la regulació de l'expressió gènica és diferent en gens que s'expressen específicament durant el desenvolupament embrionari.
Dirigit per Joan J. Guinovart i amb Joan Massagué com a president actual del Comitè Científic Assessor, a l'Institut de Recerca Biomèdica (IRB Barcelona) convergeixen la investigació i els estudis en biologia, química i biologia estructural i computacional.
Els 23 laboratoris que el componen aborden projectes bàsics sobre problemes biomèdics, amb un èmfasi especial en malalties com el càncer i la metàstasi, l'Alzheimer, la diabetis i les malalties minoritàries.
Al web Dino Directory del Museu d'Història Natural de Londres es poden trobar descrits més de 300 dinosaures amb una fitxa que inclou detalls sobre la seva mida, dieta i taxonomia.
A més, estan classificats alfabèticament per nom i també segons la forma del cos, el país i el període d'existència.
El projecte L'emprenedoria a l'escola es planteja amb l'objectiu que l'alumnat assoleixi unes competències que li permetin tenir una actitud activa de transformació de les idees en projectes.
La Fundació Catalana per a la Recerca i la Innovació (FCRi) i Foment del Treball han presentat un glossari amb 50 claus econòmiques per a investigadors i emprenedors.
Aquest glossari pretén definir conceptes economicofinancers i d'aplicació en el món de la recerca i l'emprenedoria.
El Centre d'Investigació Biomèdica en Xarxa de Malalties Rares (CIBERER, per la sigla castellana), que depèn de l'Institut de Salut Carlos III, ha posat en marxa MAPER ( Mapa de projectes sobre malalties rares investigades a Espanya ), un mapa interactiu on es pot trobar informació pública, fiable i actualitzada de tots els projectes d'investigació sobre malalties rares que es duen a terme a l'Estat espanyol.
Des del Grup d'Estudis Demogràfics i de les Migracions de la Universitat Autònoma de Barcelona (UAB), adscrit al Centre d'Estudis Demogràfics, estan investigant les migracions del País Valencià a Catalunya que han tingut lloc des del final del segle xix fins a l'actualitat, així com els seus protagonistes i els seus descendents.
El projecte porta el nom de Veus valencianes.
El grup InnoGent, impulsat per la Secretaria d'Administració i Funció Pública, va organitzar el mes d'octubre passat la I Jornada d'Innovació per presentar els projectes ideats per empleats públics amb l'objectiu de millorar la qualitat dels serveis públics i la qualitat de vida de les persones.
Els projectes presentats són el resultat d'una prova pilot en què han participat treballadors de la Generalitat a Girona.
Ara que Ridley Scott i Matt Damon triomfen als nostres cines amb Mart ( The Martian ), és un bon moment per comprovar fins a quin punt les batalles i les capelletes que, segons la pel·lícula, es desfermen al si de la NASA arran del fracàs d'una de les seves missions, poden estar inspirades en un fet real: l'explosió del transbordador espacial Challenger l'any 1986.
El llibre Els Elements, de Theodore Gray, fa un recorregut pels 118 elements de la taula periòdica, la qual, segons l'autor, és el catàleg universal de tot allò que podem trobar al nostre voltant.